Številka: 478-109/2023/4

Datum: 4. 5. 2023

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: MNZ) v skladu z 52. in 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za sklenitev neposredne pogodbe za prodajo odstranjene poškodovane panelne ograje in rezilne žice ter veznega in pritrdilnega materiala.**

1. **Osnovni podatki:**

Postopek prodaje se vodi na podlagi 52. in 78. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), kot faza: pogajanja z zainteresiranimi ponudniki za sklenitev neposredne pogodbe.

1. **Predmet prodaje:**

Predmet prodaje je poškodovana odstranjena panelna ograja (sestavljena iz panelov, stebričkov in zemeljskih vijakov) in rezilna žica, ter vezni in pritrdilni material, ki se prodaja z namenom recikliranja.

Obračun količin se bo opravil po dejanskih prevzetih količinah na podlagi podpisane evidenčne liste o odlaganju poškodovane panelne ograje, rezilne žice, veznega in pritrdilnega materiala. Ponudnik mora zagotoviti sprejemanje poškodovane panelne ograje, rezilne žice, ter veznega in pritrdilnega materiala na več lokacijah, ki so čim bližje južni meji z Republiko Hrvaško. Prav tako pa mora imeti ponudnik registrirano dejavnost, pridobivanje sekundarnih surovin iz ostankov in odpadkov, ter mora biti vpisan v evidenco oseb, ki ravnajo z odpadki.

1. **Najnižja ponudbena cena:**

V kolikor bo v roku prispelo več enakih ponudb, bo MNZ izvedel dodatna pogajanja. Cena in drugi elementi ponudbe, ponujeni na pogajanjih, so zavezujoči.

1. **Rok za oddajo ponudbe:**

Ponudba mora na naslov: Ministrstvo za notranje zadeve, Štefanova ulica 2, 1501 Ljubljana prispeti **do vključno 29. 5. 2023 do 15.00 ure**.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 29. 5. 2023 do 15.00 ure.**1

1. **Oblika in pogoji za oddajo ponudbe:**

Ponudniki ponudbi priložijo:

1. Izpolnjen in lastnoročno podpisan Obrazec št. 1, ki je priloga te objave.
2. Izpolnjen in lastnoročno podpisan Obrazec št. 2, ki je priloga te objave.
3. Kopijo osebnega dokumenta (osebna izkaznica ali potni list: velja za fizične osebe in s.p.).

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA ODKUP POŠKODOVANE PANELNE OGRAJE IN REZILNE ŽICE«

Številka zadeve: 478-109/2023

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

1. **Odpiranje ponudb:**

Odpiranje ponudb bo javno.

Ponudniki bodo o izidu odpiranja ponudb obveščeni najkasneje 8 (osmih) dni po zaključenem zbiranju ponudb. MNZ bo upošteval le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Datum, časi in kraj odpiranja ponudb:**

Javno odpiranje ponudb bo dne **30. 5. 2023 ob 9.00 uri** na naslovu\*:

Ministrstvo za notranje zadeve, Štefanova ulica 2, Ljubljana.

Predstavniki ponudnikov – pravnih oseb, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

1. **Sklenitev pogodbe:**

Pogodba o prodaji bo sklenjena z izbranim ponudnikom (v nadaljevanju: kupec), ki bo ponudil najvišjo ceno za odkup poškodovane panelne ograje in rezilne žice in izpolnjeval vse pogoje iz te objave ter v zadnjih šestih mesecih ni imel blokiranega TRR ter ima na dan odpiranja ponudb plačane vse davke in prispevke ter poravnane vse obveznosti do Republike Slovenije.

Kupec je dolžan pogodbo o prodaji skleniti v roku 15 (petnajst) dni od poziva MNZ.

Pogodba o prodaji se bo sklenila na način »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje poškodovane panelne ograje in rezilne žice.

\* *Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Uradni list RS, št. 11/18 in 79/18) začne teči od objave na spletnem portalu državne uprave gov.si.*

1. **Način in rok plačila kupnine:**

Kupec poravna kupnino na podlagi izstavljenega računa prodajalca za vsak obračun količin posebej na podlag dejanskih prevzetih količin in podpisane evidenčne listine in sicer najkasneje v roku 20 dni od izstavitve računa. Pravočasno plačilo kupnine v navedenem roku je bistvena sestavina pravnega posla. V primeru, da kupnina ne bo plačana v roku, se šteje posel za razvezan po samem zakonu.

1. **Dodatne informacije o predmetu prodaje:**

Podrobnejše informacije v zvezi z izvedbo postopka prodajo odstranjene poškodovane panelne ograje in rezilne žice dobite pri Maruški Zvonar, tel. št. (01) 428 42 59, el. naslov gp.mnz@gov.si.

Bojan Bučinel

v.d. generalnega direktorja

Direktorata za logistiko

Priloga:

* Obrazec št. 1
* Obrazec št. 2